
Määruse „Narva linna munitsipaalsete koolieelsete lasteasutuste töötajatele töökohal toitlustamisteenuste osutamise kord” esitamine volikogusse
Narva Linnavalitsus võtab vastu protokollilise otsuse:

1. Taotleda Narva Linnavolikogus määruse vastuvõtmist vastavalt lisatud eelnõule.

2. Volitada Narva Linnavalitsuse Kultuuriosakonna juhatajat pr Viktoria Lutust antud küsimust Linnavolikogus ette kandma.

Narva                                                                            ____________. 2006.a. nr ___ 

Narva linna munitsipaalsete koolieelsete lasteasutuste 
töötajatele töökohal toitlustamisteenuste osutamise kord

1. ASJAOLUD JA MENETLUSE KÄIK

Käesoleval ajal ei ole olemas korda, mis korraldaks koolieelsete lasteasutuste töötajate toitlustamist töökohal ja selle kinnimaksmise aluseid. Inimesed viibivad töökohal terve päeva jooksul ja neile tuleb anda võimalust rahuldada füüsilisi vajadusi toitlustamise osas. Igas koolieelses lasteasutuses on olemas oma köök, kus valmistatakse kuuma toidu ning on olemas ka võimalus pakkuda toitlustusteenuseid asutuste töötajatele.

Narva Linnavalitsuse Kultuuriosakond pakub anda võimalust koolieelsete lasteasutuste töötajatele lõunatada omal töökohal, kusjuures töötajad maksavad kinni lõunasöögi maksumuse täies mahus.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
3. OTSUS

3.1 Narva linna munitsipaalne koolieelne lasteasutus (edaspidi asutus) asutuse töötaja soovil võib pakkuda asutuse töötajale toitlustamisteenust, kuid erisoodustuseta. Erisoodustuse mõiste on toodud Tulumaksuseaduse § 48 lõikes 4.

3.2 Asutuse töötaja toitlustamisteenusesse kuulub üks lõunasöök, asutuse juhi poolt kinnitatud päevamenüü kohaselt, töötaja tööpäeva jooksul.

3.3 Lõunasöögi maksumust (müügihinda) kinnitab Narva Linnavalitsus eraldi määrusega.

3.4 Töötaja maksab toitlustamisteenuse eest temale väljastatud Narva Linnavalitsuse Kultuuriosakonna (edaspidi osakond) poolt arve alusel.

3.5 Asutus koostab igakuiselt tabeli asutuse töötajatele osutatud toitlustamisteenuste kohta (Töötajate toitlustamise tabel, edaspidi tabel) ning esitab selle osakonna raamatupidamisteenistusele iga järgmise kalendrikuu teiseks tööpäevaks tabelis kajastatud eelmise kalendrikuu andmetega. Tabel on asutuse töötajale kinnimaksmisele kuuluva arve väljastamise aluseks.

3.6 Tabeli vormi koostab ja vajadusel muudab osakond, kinnitades selle osakonna juhataja käskkirjaga. Tabeli vormi muutmise vajaduse põhjuseks võivad olla muudatused asjaajamiskorras või raamatupidamisarvestuses, või muud selletaolised muudatused.
4. RAKENDUSSÄTTED

4.1 Määrus rakendatakse alates 01. septembrist 2006.a.

4.2 Määrus jõustub seadusega sätestatud korras.

Mihhail Stalnuhhin

Volikogu esimees
